LĒMUMA PROJEKTS

20\_\_\_.gada \_\_\_.\_\_\_\_\_\_\_\_\_\_ Lēmums Nr.\_\_(prot. Nr.\_\_\_, \_\_\_.§)

**Par atbalstu projektam un apropriācijas palielināšanu Daugavpils valstspilsētas pašvaldības iestādei “Jaunatnes lietu un sporta pārvalde” pamatbudžeta programmā “Eiropas Savienības un citu finanšu instrumentu finansētie projekti/pasākumi”**

Pamatojoties uz Pašvaldību likuma 4.panta pirmās daļas 4.punktu un 8.punktu, 10. panta pirmās daļas 21.punktu, likuma „Par pašvaldību budžetiem” 30.pantu, Daugavpils domes 2021.gada 23.septembra noteikumu Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 49.punktu, Ministru kabineta 2023. gada 5. decembra noteikumiem Nr.722 “Eiropas Savienības kohēzijas politikas programmas 2021.-2027. gadam 4.2.3. specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.4. pasākuma “Sekmēt NEET jauniešu integrēšanos izglītībā un nodarbinātībā” īstenošanas noteikumi”, 2024.gada 10.maija Jaunatnes starptautisko programmu aģentūras vēstuli Nr. 6-3/6 par dalību projekta “PROTI un DARI 2.0” īstenošanā, ņemot vērā Daugavpils valstspilsētas pašvaldības domes Izglītības un kultūras jautājumu komitejas 2024. gada \_\_\_.\_\_\_\_\_ atzinumu un Finanšu komitejas 2024. gada \_\_\_.\_\_\_\_\_\_\_ atzinumu, **Daugavpils valstspilsētas pašvaldības dome nolemj:**

1. Atbalstīt Daugavpils valstspilsētas pašvaldības iestādes „Jaunatnes lietu un sporta pārvalde” (reģ.Nr.90011647754, juridiskā adrese: Kandavas iela 17A, Daugavpils) dalību Jaunatnes starptautisko programmu aģentūras īstenotās programmas projektā “PROTI un DARI 2.0” saskaņā ar 1. pielikumu.
2. Nodrošināt priekšfinansējumu projekta īstenošanai 2024.-2027.gados EUR 19802,32 (deviņpadsmit tūkstoši astoņi simti divi eiro, 32 centi) apmērā saskaņā ar projekta īstenošanas nosacījumiem no pašvaldības budžeta līdzekļiem.
3. Piešķirt līdzekļus EUR 6469,58 (seši tūkstoši četri simti sešdesmit deviņi *euro,* 58 centi) apmērā no Daugavpils valstspilsētas pašvaldības  budžeta programmas „Līdzekļi projektu realizācijai” projekta" PROTI un DARI 2.0" nodrošināšanai un veikt apropriācijas palielināšanu Daugavpils valstspilsētas pašvaldības iestādei “Jaunatnes lietu un sporta pārvalde” pamatbudžeta programmā “Eiropas Savienības un citu finanšu instrumentu finansētie projekti” saskaņā ar 2. un 3. pielikumu.

Pielikumā:

1. Projekta “PROTI un DARI 2.0” apraksts.
2. Daugavpils valstspilsētas pašvaldības  budžeta programmas „Līdzekļi projektu realizācijai” ieņēmumu un izdevumu tāmes grozījumi un paskaidrojums 2024.gadam.
3. Daugavpils valstspilsētas pašvaldības iestādes “Jaunatnes lietu un sporta pārvalde” pamatbudžeta programmas „Eiropas Savienības un citu finanšu instrumentu finansētie projekti/pasākumi” ieņēmumu un izdevumu tāmes grozījumi un paskaidrojums 2024.gadam.

Daugavpils valstspilsētas pašvaldības domes priekšsēdētājs A.Elksniņš

1.pielikums

Daugavpils valstspilsētas pašvaldības domes

2024.gada \_\_.\_\_\_\_\_\_\_\_\_\_

lēmumam Nr.\_\_\_\_\_\_\_\_\_\_

**Projekta “PROTI un DARI 2.0” apraksts**

|  |  |
| --- | --- |
| **Projekta pieteicējs** | Daugavpils valstspilsētas pašvaldības iestāde „Jaunatnes lietu un sporta pārvalde” |
| **Projekta ilgums** | No 2024.gada 1.jūnija līdz 2027.gada 31.decembrim. |
| **Projekta mērķis** | Attīstīt mērķa grupas jauniešu prasmes un veicināt viņu iesaisti mācību pasākumos un izglītības ieguvē (tai skaitā aroda apguvē pie amata meistara), nodarbinātībā vai Nodarbinātības valsts aģentūras īstenotajos pasākumos, kā arī nevalstisko organizāciju vai jauniešu centru darbībā. Projekta “PROTI un DARI 2.0” mērķa grupa ir jaunieši, kuri pirms iesaistes projektā ir vecumā no 15 līdz 29 gadiem (ieskaitot) un nemācās, nestrādā, neapgūst arodu un nav reģistrēti Nodarbinātības valsts aģentūrā kā bezdarbnieki. |
| **Projekta apraksts** | 1. Veikt jauniešu profilēšanu, apzinot jaunieša prasmes, intereses un iegūto izglītību, kā arī nosakot attīstības virzienus; 2. Sadarbībā ar katru jaunieti, balstoties uz tā profilēšanas rezultātiem, izstrādāta viņa individuālā pasākumu programma; 3. Noslēgt vienošanās ar mērķa grupas jaunieti par dalību individuālās pasākumu programmas īstenošanā projekta ietvaros; 4. Īstenot jaunieša individuālā pasākumu programma līdz 9 mēnešiem ilgā laika periodā, nodrošinot tajā paredzētos pasākumus, kas var ietvert šādas aktivitātes:    1. regulārs individuāls mentora atbalsts (ne mazāk kā 20 stundas mēnesī),  kura laikā mentors sniedz atbalstu mērķa grupas jaunietim individuālās pasākumu programmas īstenošanā;    2. neformālās un ikdienas mācīšanās;    3. speciālistu (tostarp ārstniecības personāla) konsultācijas;    4. dalība pasākumos (nometnes, semināri, sporta aktivitātes, kultūras pasākumi);    5. brīvprātīgais darbs;    6. iesaiste nevalstisko organizāciju un jauniešu centru aktivitātēs, pasākumos un projektos;    7. profesijas specifikas iepazīšana, tai skaitā vizītes uzņēmumos, lai izvēlētos iegūt profesionālo kvalifikāciju vai apgūt arodu pie amata meistara;    8. iesaiste vietējās sabiedriskajās aktivitātēs;    9. specifiski pasākumi mērķa grupas jauniešiem ar invaliditāti (piemēram, surdotulka pakalpojumi, asistenta pakalpojumi, specializētā transporta pakalpojumi);    10. pasākumi horizontālā principa "Vienlīdzība, iekļaušana, nediskriminācija un pamattiesību ievērošana" darbību īstenošanai (tai skaitā pandusu noma, indukcijas cilpu noma, jomas ekspertu konsultācijas, zīmju valodas tulku un vieglās valodas tulkošanas pakalpojumi, subtitrēšanas un reāllaika) transkripcijas pakalpojumi). 5. Pēc individuālās pasākumu programmas beigām, uzsākot nodarbinātību vai formālās izglītības apguvi, mērķa grupas jaunietim var tikt nodrošināts pēcprogrammas mentorings, tādējādi veicinot mērķa grupas jaunieša adaptāciju izglītības iestādē vai darbavietā.   Mērķa grupas jaunietis neatkarīgi no viņa deklarētās dzīvesvietas var saņemt atbalstu pie jebkura sadarbības partnera. |
| **Projekta izmaksas** | Kopējais pieejamais finansējums projekta realizēšanai ir 6 525 000 *euro* (no tā elastības finansējums – 1 029 482 *euro*), t.sk., Eiropas Sociālā fonda Plus (ESF+) līdzekļi 85  % apmērā no kopsummas un valsts budžeta līdzfinansējums 15 % apmērā no kopsummas. Tas nozīmē, ka no sākuma projektam būs pieejami 5 495 518 *euro*, un lēmums par elastības finansējuma 1 029 482 *euro* apmērā piešķiršanu projektam tiks pieņemts, izvērtējot līdz 2024. gada 31.decembrim projektā iesaistīto jauniešu skaitu (noteiktais sasniedzamais mērķis – 450 jaunieši). Kopā projektā plānots iesaistīt 2250 jauniešus (pie nosacījuma, ja tiks piešķirts elastības finansējums).  Daugavpils valstspilsētas pašvaldības priekšfinansējums sastāda EUR 19802,32 (deviņpadsmit tūkstoši astoņi simti divi *euro* un 32 centi) apmērā no Daugavpils valstspilsētas pašvaldības budžeta līdzekļiem. Kopējais pieejamais finansējums Daugavpils valstspilsetas pašvaldībai ir EUR 99011,59 (deviņdesmit deviņi tūkstoši vienpadsmit *euro* 59 centi), Finansējums no ESF+ 85% un Valsts budžeta 15%. Avansa maksājums no Jaunatnes starptautisko programmu aģentūras 80%, priekšfinansējums no Daugavpils valstspilsētas pašvaldības 20%. |
| **Projekta mērķa grupa** | Jaunieši, kuri pirms iesaistes projektā ir vecumā no 15 līdz 29 gadiem (ieskaitot) un nemācās, nestrādā, neapgūst arodu un nav reģistrēti Nodarbinātības valsts aģentūrā kā bezdarbnieki. |
| **Projekta aktivitātes** | 1. Metodoloģiskā atbalsta sniegšana sadarbības partneriem visos projekta īstenošanas posmos:    1. informatīvo materiālu izstrāde darbam ar mērķa grupas jauniešiem;    2. informatīvo pasākumu organizēšana sadarbības partneriem par projekta īstenošanas jautājumiem;    3. mācību satura aktualizēšana un pilnveide, mācību nodrošināšana programmu vadītājiem un mērķa grupas jauniešu mentoriem darbam ar mērķa grupas jauniešiem;    4. supervīziju un pieredzes apmaiņas pasākumu nodrošināšana programmu vadītājiem un mērķa grupas jauniešu mentoriem;    5. konsultāciju sniegšana programmu vadītājiem, mērķa grupas jauniešu mentoriem un citiem sadarbības partneru pārstāvjiem tiešsaistē, telefoniski un klātienē visā projekta īstenošanas laikā. 2. Projekta saturiskās kvalitātes nodrošināšana un uzraudzība visos projekta īstenošanas posmos:    1. sadarbības partneru sniegto projekta pārskatu izvērtēšana;    2. kvalitātes novērtēšanas vizīšu nodrošināšana;    3. projekta īstenošanas un sasniegto rezultātu izvērtēšanas pasākumu un labās prakses pārņemšanas pasākumu rīkošana projekta sadarbības partneriem. 3. Komunikācijas un vizuālās identitātes prasību nodrošināšanas pasākumi. |

Daugavpils valstspilsētas pašvaldības domes priekšsēdētājs A.Elksniņš